S-199/2009

Mál þetta höfðaði lögreglustjórinn á Akranesi með ákæru 2. september 2009 á hendur ákærða, B-kk-þgf S-kk-þgf G-kk-þgf, kt. ..., Spóahólum 8 í Reykjavík. Málið var dómtekið 5. október 2009.

Í ákæruskjali segir að málið sé höfðað gegn ákærða „fyrir eftirgreind umferðar-, fíkniefna- og vopnalagabrot sunnudaginn 5. júlí 2009 með því að hafa:

I.

Ekið bifreiðinni NN-127 suður Vesturlandsveg, sviptur ökurétti og undir áhrifum bannaðra ávana- og fíkniefna, uns lögreglan stöðvaði aksturinn á móts við bæinn Gröf. Í blóðsýni, sem tekið var úr ákærða í framhaldi af handtöku, mældist magn amfetamíns 120 ng/ml. og í þvagi fundust amfetamína og tetrahýdrókannabínólsýra en efnin eru í flokki ávana- og fíkniefna sem bannað er á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða samkvæmt þessum ákærulið þykir varða við 1. mgr. 48. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

II.

Á sama tíma og í I. töluliður greinir haft í sínum vörslum 0,97 g af maríhúana en lögreglan fann efnið við leit í bifreiðinni NN-127 á lögreglustöðinni á Akranesi, þjóðbraut 13 í framhaldi af handtöku ákærða.

Brot ákærða samkvæmt þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 232/2001 og nr. 848/2002.

III.

Á sama tíma og I. töluliður greinir haft í vörslum sínum kasthníf sem bannað er samkvæmt vopnalögum.

Brot ákærða skv. þessum ákærulið þykir varða við e.-lið 2. mgr. 30. gr., sbr. 1. mgr. 36. gr. vopnalaga nr. 16/1998, sbr. 242. gr. laga nr. 82/1998.

IV.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006. Þess er jafnframt krafist að ofangreind fíkniefni og kasthnífur sem hald var lagt á við rannsókn málsins verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001 svo og 1. mgr. 37. gr. vopnalaga nr. 16/1998.“

Ákærði hefur fyrir dómi skýlaust játað að hafa framið þau brot sem honum eru gefið að sök í ákæru og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Ákærði á að baki sakaferil sem nær aftur til ársins 2003. Hefur hann samtals hlotið þrjá dóma og tíu sinnum gengist undir viðurlög fyrir dómi og hjá lögreglu vegna brota gegn almennum hegningarlögum, umferðarlögum og lögum um ávana- og fíkniefni. Ákærði hlaut síðast dóm 28. janúar 2009 fyrir brot gegn lögum um ávana- og fíkniefni. Með broti sínu nú hefur ákærði í þriðja sinn gerst sekur um brot gegn 45. eða 45. gr. a. umferðarlaga.

Refsing ákærða þykir að broti hans virtu hæfilega ákveðin fangelsi í 45 daga.

Þá þykir rétt, svo sem krafist er í ákæru og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt.

Með vísan til þeirra lagaákvæða sem greinir í ákæru verða gerð upptæk þau fíkniefni og kasthnífur sem lögregla lagði hald á við rannsókn málsins.

Loks verður ákærði með vísan til. 1. mgr. 218. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, B-kk-nf S-kk-nf G-kk-nf, sæti fangelsi í 45 daga.

Ákærði er sviptur ökurétti ævilangt.

Ákærði sæti upptöku á 0,97 g af marihuana.

Ákærði sæti upptöku á kasthníf.

Ákærði greiði 130.374 krónur í sakarkostnað.